stanford-oval/wikipedia huggingface dataset:
גרין לנטרן
שבועתם של הפקחים הירוקים

שבועת הפקח הירוק בזמן הטענת הטבעת השתנתה במשך השנים, אולם שתי הגרסאות המפורסמות ביותר הן של אלן סקוט ושל האל ג'ורדן. יתר השבועות הן של חילות הצבעים (חיל סינסטרו, כוכבות הספיר, חיל הפקחים האדומים, חיל הפקחים הכחולים, הסוכן הכתום, חיל הפקחים השחורים), של פקחים ירוקים שונים מהעבר, של חיל אלפא לנטרן ושל סודאם יאט – הפקח הירוק ושומר היקום האחרון מהמאה ה-31, כפי שנראה במיני סדרה "לגיון שלושת העולמות".
| --- | --- |
   ...ואני אטיל את אורי מעל רוע אפל  משום שדברים אפלים אינם עומדים בכוחו של האור,  אורו של הפקח הירוק!  — אלן סקוט, הפקח הירוק הראשון :    .and I shall shed my light over dark evil... For the dark things cannot stand the light, !The light of the Green Lantern  
באמצע שנות ה-40, השבועה נכתבה מחדש על ידי אלפרד בסטר והיא המאופיינת ביותר מאז תקופתו של האל ג'ורדן:
| --- | --- |
   ביום בהיר, בליל אפל, הרשע מעיני לא יסתתר, כל אלו הסוגדים לרע, השמרו מכוחי... כוחה הירוק של המנורה!  — האל ג'ורדן ושאר חברי הפקחים הירוקים מאז :    In brightest day, in blackest night, No evil shall escape my sight Let those who worship evil's might, Beware my power...Green Lantern's light!
אזכור במדיות אחרות > סדרות וסרטי אנימציה

דמותו של האל ג'ורדן הופיעה בארבעה פרקים בסדרת האנימציה "הבאטמן". הופעתו הראשונה היא בתפקיד ללא דיבוב בסוף העונה הרביעית The Joining, המציג את חברי ליגת הצדק. בהמשך הוא מופיע בפרקי העונה החמישית Ring Toss וסיום העונה Lost Heroes. נוסף לסדרות, דמותו הופיעה בסרטי האנימציה "ליגת הצדק: הגבול החדש" (בדיבובו של דייוויד בוריאנז) ו"ליגת הצדק: משבר בשני העולמות" (בדיבובו של נולאן נורת'), כמו גם בסרט אנימציה משלה בשם "גרין לנטרן: טיסה ראשונה" (בדיבובו של כריסטופר מלוני), שיצא ב-28 ביולי 2009. הדמות מופיעה גם בסרט האנימציה "גרין לנטרן: אבירי הברקת", שיצא ב-7 ביוני 2011, המאגד בתוכו מספר סיפורי אנתולוגיה בנוגע לחיל הפקחים הירוקים. לאחרונה, דמותו של ג'ורדן הופיעה ב"גרין לנטרן: סדרת האנימציה" התלת-ממדית שיצאה בשנת 2011.
דמותו של גאי גרדנר הופיעה בשני פרקים בסדרת האנימציה "באטמן: האמיצים והנועזים": Day of the Dark Knight ו-The Eyes of Despero.
דמותו של ג'ון סטוארט הופיעה בליגת הצדק: סדרת האנימציה שמשודרת בערוץ הילדים ומדובב על ידי פיל למאר ובישראל על ידי לירון ברנס. בסדרה, סטוארט הוא אחד משבעת החברים המייסדים של הליגה.
דמותו של קייל ריינר הופיעה בסופרמן: סדרת האנימציה, בפרק In Brightest Day, וכן בפרק The Return של ליגת הצדק ללא גבולות.
בסיטקום "המפץ הגדול" מאזכרים את שבועתם של הפקחים הירוקים בגרסתו של אלפרד בסטר ("ביום בהיר, בליל אפל"), כשבנוסף הדמות שלדון לובשת בתכיפות חולצות שונות של הגרין לנטרן, הוא גם משיג לעצמו צעצוע בגודל אמיתי המבוסס על המנורה הירוקה, ואף באחד הפרקים דמות אחרת בשם לאונרד מתחפשת אל הפקח הירוק.
המפיק בפועל גרג ברלנטי ("החץ", "הפלאש", "אגדות המחר", "סופרגירל", "באטוומן") הודיע על כוונתו להפיק סדרת לייב אקשן של הגרין לנטרן, שנקראת בשם "לנטרנים", בהפקה משותפת של חטיבת הטלוויזיה של האחים וורנר ואולפני די.סי, והיא תכלול שמונה פרקים. הסדרה הוזמנה לשירות הסטרימינג HBO Max, ולפי הרעיון המקורי הייתה מיועדת לכלול דורות שונים של חברי חיל הפקחים הירוקים, ביניהם גאי גרדנר, ג'סיקה קרוז, סיימון באז, אלן סקוט וקילווג בין היתר. עד כה נודע כי השחקן ג'רמי אירווין יגלם את דמותו של אלן סקוט, פין ויטרוק יגלם את דמותו של גאי גרדנר וטוביאס מנזיס יגלם את דמותו של סינסטרו. אולם, רעיון זה נגנז וביוני 2024 נודע שעלילת הסדרה תתמקד במגויס הטרי ג'ון סטוארט ואגדת החיל האל ג'ורדן כשני שוטרים בין-גלקטים שנמשכים אל תוך מסתורין בכדור הארץ בעודם חוקרים רצח בלב ליבה של אמריקה. באוקטובר 2024, לוהקו קייל צ'נדלר וארון פייר לדמויותיהם של ג'ורדן וסטוארט, בהתאמה.
דמותם של האל ג'ורדון וג'סיקה קרוז מופיעים באתחול של "Superhero girls", וכן גם בגרסה המקורית של הסדרה.
ב-2022 יצא סרט האנימציה "כוחו של גרין לנטרן" בכיכובו של הגרין לנטרן ג'ון סטוארט, אותו מדובב השחקן אלדיס הודג'.
דמותה של קרוז מופיעה בסרט ההנפשה "באטמן נינג'ה נגד ליגת היאקוזה" שיצא בשנת 2024 כחלק מהליגה הכוללת שמה גם את פלאש, אקווה מן ואת וונדרוומן.
אזכור במדיות אחרות > סרטי קולנוע

דמותו של גאי גרדנר הופיעה בסרט הטלוויזיה לייב אקשן "ליגת הצדק של אמריקה" משנת 1997. והעיצוב שלו היה דומה לזה של קייל ריינר.
דמותו של האל ג'ורדן הופיעה בסרט לייב אקשן מתוכנן של אולפני DC על ליגת הצדק, ובנוסף הופיעה בסרט קולנוע משלה, שיצא ב-17 ביוני 2011 בבימויו של מרטין קמפבל ובכיכובם של ראיין ריינולדס כהאל ג'ורדן, בלייק לייבלי כקרול פריס, פיטר סארסגארד כהקטור האמונד, מארק סטרונג כסינסטרו, טמוארה מוריסון כאבין סור, אנג'לה באסט כאמנדה וולר, טים רובינס כסנטור האמונד וג'פרי ראש, מייקל קלארק דאנקן וקלנסי בראון כקולם של טומאר-רי, קילווג ופאראלקס, בהתאמה. הסרט כולל מספר רב של דמויות קומיקס מחיל הפקחים הירוקים, ועלילתו עוקבת באופן רופף אחר סיפור מקורו של האל ג'ורדן והצטרפותו לחיל הפקחים הירוקים, כפי שסופר במיני סדרה גרין לנטרן: שחר הברקת. פקח ירוק בשם אבין סור נלחם בישות הפחד הצהובה פאראלקס, מה שמוביל להתרסקותו בכדור הארץ. ברגעים האחרונים לחייו, אבין סור שולח את הטבעת שלו למצוא יורש, והטבעת בוחרת בהאל ג'ורדן, טייס צעיר ושחצן. לאחר מכן, האל ג'ורדן הופך לפקח הירוק ויוצא לכוכב אואה כדי להתאמן ולהביס את פאראלקס. התקציב הנוכחי של הסרט הוא 150 מיליון דולר, ורוב הסרט צולם בסידני, אוסטרליה.
כחלק מהיקום הקולנועי של DC, מתוכנן לצאת סרט לייב אקשן בשם חיל הפקחים הירוקים (Green Lantern Corps), המהווה אתחול לסרט גרין לנטרן משנת 2011. ביולי 2015 טייריס גיבסון טען כי הוא מנהל מגעים עם אולפני האחים ורנר להשתתפות בסרט. על פי דיווחים שונים נטען שהאל ג'ורדן וג'ון סטיוארט תהיינה הדמויות הראשיות בינואר 2017 דווח שג'סטין רודס ודייוויד גויר נשכרו לכתוב את התסריט לסרט. בנוסף, נודע שסם בנג'מין גילם את הדמות בסרט ליגת הצדק, אך הסצנה נחתכה.
בסרט "דדפול" מופיעה תמונה של גרין לנטרן בגרסתו של ראיין ריינולדס במהלך כתוביות הפתיחה של הסרט.
בסצנה שאחרי הכתוביות של "דדפול 2", דדפול חוזר בזמן והורג את ראיין ריינולדס כשרנולדס עומד לקרוא תסריט של הסרט גרין לנטרן.
ראו גם

נובה – דמות בדיונית של חברת מארוול קומיקס המתחרה
הערות שוליים

↑  The 50 Greatest Comic Book Characters
↑  Green Lantern Vol.5 #14, January 2013
↑  Greg Berlanti’s Green Lantern Gets Series Order at HBO Max, Maggie Dela Paz, October 9th 2020
↑  Jeremy Irvine on Intagram
↑  Finn Wittrock to Star in ‘Green Lantern’ on HBO Max, James Hibberd and Leslie Goldberg, April 30th 2021
↑  HBO Max's Green Lantern Has Reportedly Cast Its Sinestro, Math Erao, June 30th 2021
↑  Lanterns DCU Series Ordered by HBO, Plot Synopsis and Episode Count Revealed, Brandon Schreur, June 25th 2024
| --- | --- |
בקרת זהויות :  NLI: 987007568143705171  GND: 123609127  LCCN: nb2016018329  VIAF: 20593939   WorldCat (עם VIAF): 20593939
הרמזים של בלו ואתם!

| --- | --- |

לוגו הסדרה בעברית
 מבוסס על:  הרמזים של בלו 
 סוגה:  סדרת טלוויזיה לילדים
 יוצרים:  אנג'לה סנטומרו 
 מדבבים בעברית:  גילן שחף, צחי כהן, גיא זיידמן, זואי אלמוג, אורה שולמן, תומר נחום, עדי ארד, גדי לוי, צביקה פורמן, הדר שחף-מעיין
 ארץ מקור:  ארצות הברית ארצות הברית
 מספר עונות:  4
 מספר פרקים:  62
 הפקה
 חברת הפקה:  אולפני ההנפשה של ניקלודיאון, Brown Bag Films, 9 Story Media Group, 9 Story USA 
 מוזיקה:  PT Walkley, Michael Rubin 
 אורך פרק:  23 דקות
 שידור
 רשת שידור:  ניקלודיאון
 רשת שידור בישראל:  ערוץ ניקלודיאון ניק ג'וניור
 תקופת שידור מקורית:  11 בנובמבר 2019 – הווה
 תקופת שידור בישראל:  5 באפריל 2020 – רץ
 קישורים חיצוניים
 אתר רשמי
 דף התוכנית ב-IMDb
 
הרמזים של בלו ואתם! (באנגלית: !Blue's Clues & You) היא סדרת טלוויזיה אמריקאית לילדים. הסדרה היא אתחול לסדרה הרמזים של בלו, הסדרה שודרה לראשונה ב-11 בנובמבר 2019 בניקלודיאון. בישראל הסדרה שודרה לראשונה ב-5 באפריל 2020 בניק ג'וניור. הסדרה היא בת שתי עונות ו-38 פרקים באורך 23 דקות.
עלילה

בכל פרק, בלו שמה את כפותיה על שלושה רמזים, והמנחה צריך להסיק אותם כדי לדעת מה בלו רוצה לעשות.
דמויות ומדבבים

במאי הדיבוב של הסדרה הוא תומר שביט, ומפיקת הדיבוב של הסדרה היא ענבר שטגר עזרא.
| שם הדמות | שם המדבב/ת בעברית |
| --- | --- |
ג'וש: גילן שחף
תיבת דואר: צביקה פורמן
ג'ו: צחי כהן
סטיב: גיא זיידמן
ילדים: זואי אלמוג
ילדים: אורה שולמן
ילדים: תומר נחום
דמויות שונות: עדי ארד
דמויות שונות: גדי לוי
דמויות שונות: צביקה פורמן
דמויות שונות: הדר שחף-מעיין
שידור הסדרה

| עונה | עונה | פרקים | פרקים | שודרה לראשונה (ארצות הברית)> הפרק הראשון | שודרה לראשונה (ארצות הברית)> הפרק האחרון |
| --- | --- | --- | --- | --- | --- |
|  | 1 | 17 | 17 | 11 בנובמבר 2019 | 14 ביולי 2020 |
|  | 2 | 21 | 21 | 19 באוגוסט 2020 | 17 בספטמבר 2021 |
|  | 3 | 18 | 18 | 1 באוקטובר 2021 | 6 באוקטובר 2022 |
|  | 4 | 30 | 30 | 20 באוקטובר 2022 | 15 בפברואר 2024 |
|  | 5 | — | — | 27 בספטמבר 2024 | — |
פרסים ומועמדויות

| שנה | פרס | קטגוריה | מועמדים | תוצאה | מקור |
| --- | --- | --- | --- | --- | --- |
| 2023 | פרסי אמי לתוכניות לילדים ולמשפחה | הסדרה הטובה ביותר לגיל הרך | הרמזים של בלו ואתם! | בהמתנה |  |
הערות שוליים

↑  Tyler Coates, Children’s & Family Emmy Awards: Disney Dominates Nominations, The Hollywood Reporter, ‏2023-11-02 (באנגלית אמריקאית)
ערך זה הוא קצרמרבנושא טלוויזיה. אתם מוזמנים לתרום לוויקיפדיה ו.
גידורה, המפלצת התלת-ראשית

| --- | --- |

 בימוי:  אישירו הונדה 
 הופק בידי:  טומיוקי טאנקה 
 תסריט:  Shinichi Sekizawa 
 שחקנים ראשיים:  Haruo Nakajima Hiroshi Koizumi Kenji Sahara Yoshifumi Tajima The Peanuts טקאשי שימורה Akihiko Hirata אקיקו ואקבאיאשי Shoichi Hirose 
 מוזיקה:  Akira Ifukube 
 מדינה:  יפן 
 חברת הפקה:  טוהו 
 חברה מפיצה:  טוהו, נטפליקס 
 שיטת הפצה:  וידאו על פי דרישה 
 הקרנת בכורה:  20 בדצמבר 1964 
 משך הקרנה:  93 דק' 
 שפת הסרט:  יפנית 
 סוגה:  סרט מדע בדיוני, קרוסאובר, סרט אימה, קאייג'ו, סרט פנטזיה, סרט דרמה 
 מקום התרחשות:  טוקיו 
 סרט קודם:  מות'רה נגד גודזילה
 סרט הבא:  הפלישה של האסטרו-מונסטר גודזילה: מלך המפלצות (כרונולוגית)
 דף הסרט ב־IMDb
 
גידורה, המפלצת התלת-ראשית (ביפנית: 三大怪獣 地球最大の決戦; באנגלית: Ghidorah, the Three-Headed Monster) הוא סרט מפלצות ואסונות יפני ואירוע קרוס-אובר, בבימויו של אישירו הונדה. הסרט יצא לאור ביפן ב-20 בדצמבר 1964. זהו הסרט החמישי בסדרת סרטי גודזילה מסרטי שוהה. זהו הסרט הראשון של גודזילה ורודן בו הם הוצגו כגיבורים וגם כסרט הסולו של האנטגוניסט הראשי בסדרת סרטי גודזילה, קינג גידורה.
צוות שחקנים ודמויות > שחקנים

יוסוקה נאטסוקי – הבלש שינדו, שוטר צעיר, בשנות ה-20 לחייו. מתאהב בסלינה לאחר שהקריב את חייו כדי להציל את חייה.
טקאשי שימורה – ד"ר טסוקאמוטו, פסיכיאטר בכיר ומוערך. מסביר לשינדו שסלינה אכן נשלטת על ידי ישות חוצנית.
אקיקו וואקאביאשי – הנסיכה סלינה, נסיכה צעירה, בשנות ה-20 לחייה. מתאהבת בשינדו לאחר שהקריב את חייו כדי להציל את חייה.
הירושי קואיזומי – פרופסור מוראי, מדען מוערך. מגלה כי המטאוריט אותו חקר למעשה ביצה לקינג גידורה.
שין אוטומו – דודה של סלינה, הדוד של סלינה. מתברר כי הוא מתעב את אחייניתו, סלינה, ומעוניין להתנקש בחייה. הנבל השלישי של הסרט.
חייה איטו – מאלמס, המתנקש המיומן ביותר של דודה של סלינה. נהרג במפולת סלעים. הנבל המשני של הסרט.
אמי וימי איטו – השוביג'ין, זוג תאומות מות'רות, המסוגלות לתקשר עם מות'רה.
צוות שחקנים ודמויות > מפלצות-ענק

קינג גידורה, דרקון חוצני תלת-ראשי עצום שהשמיד כליל את הציוויליזציה על נוגה, וכעת בא לכדור הארץ במטרה זו. האנטגוניסט הראשי של הסרט.
גודזילה, זוחל פרהיסטורי ענק המתעב את רודן, אך מתחבר עליו נפשית בקרב המכריע. הגיבור הראשי של הסרט.
רודן, פטרנודון ענק המתעב את גודזילה, אך מתחבר עליו נפשית בקרב המכריע. הגיבור המשני של הסרט.
מות'רה, זחל אמיתי גדול ממין נקבה. הגיבורה השלישית של הסרט.
מחלקת החינוך של ארצות הברית

| --- | --- |
 

בניין מחלקת החינוך בוושינגטון די. סי.
 מידע כללי
 מדינה:  ארצות הברית 
 תחום שיפוט:  ארצות הברית 
 סוכנות אם:  הממשלה הפדרלית של ארצות הברית 
 סוכנות בת:  Institute of Education Sciences 
 תאריך הקמה:  17 באוקטובר 1979 
 סוכנות קודמת:  מחלקת הבריאות, החינוך והרווחה
 מזכיר המחלקה:  לינדה מקמהן
 סגן מזכיר המחלקה:  סגן מזכיר החינוך של ארצות הברית
 מטה מרכזי:  וושינגטון די. סי. 
 עובדים:  5,000 (2007)
 תקציב:  23 מיליארד דולר (2011)
 www.ed.gov
 קואורדינטות:  38°53′12″N 77°01′08″W﻿ / ﻿38.886528°N 77.018861°W﻿ / 38.886528; -77.018861
 he
 
מחלקת החינוך של ארצות הברית (באנגלית: United States Department of Education) היא מחלקה המהווה חלק מהקבינט של הממשל הפדרלי של ארצות הברית. המחלקה נוצרה לפי חוק ארגון מחלקת החינוך, והחלה לפעול ב-1980.
תפקידי המחלקה היו בעבר באחריותה של מחלקת הבריאות, החינוך והרווחה, שפוצלה למחלקת החינוך ולמחלקת הבריאות ושירותי האנוש כאשר חתם הנשיא ג'ימי קרטר על החוק "Department of Education Organization Act" המקים מחלקה חדשה ומסדיר את האחרות ב-17 באוקטובר 1979. המחלקה החלה לפעול ב-4 במאי 1980. בראש המחלקה עומד מזכיר החינוך של ארצות הברית.
למרות הגידול בתפקידי המחלקה, כוח האדם שלו נותר קטן יחסית, והיא המחלקה הקטנה ביותר מבין 15 מחלקות הקבינט. עם זאת, תקציבה הוא השלישי בגודלו, אחרי מחלקת ההגנה ומחלקת הבריאות. מדי שנה, המחלקה מספקת הלוואות ותמיכות חינוכיות בסכום של מעל 150 מיליארד דולר.
היסטוריה

כבר ב-1867 נוצרה מחלקת החינוך אולם שנה לאחר מכן היא הורדה לדרגה של משרד. יצירתה מאה שנים לאחר מכן, ב-1979, עוררה ויכוחים והתנגדויות מצד רבים במפלגה הרפובליקנית, שראו במחלקה כחדירה בירוקרטית פדרלית לא נחוצה לעניינים מקומיים. במהלך שנות ה-80, הרעיון של ביטול המחלקה היה חלק מהמצע הרפובליקני, אבל הממשל של הנשיא ג'ורג' הרברט ווקר בוש סירב ליישם את הרעיון. עד אמצע שנות ה-90, עם תמיכה שווה לזו של ממשל בוש על ידי ממשלו של ביל קלינטון, נותרה התנגדות מעטה לקיום המחלקה.
השדרוג של מחלקת החינוך לחברה בקבינט עורר מחלוקת. הנשיא רונלד רייגן ניסה לבטל זאת, אך בסופו של דבר לא הצליח עקב הרכב הקונגרס. תחת ממשלו של הנשיא ג'ורג' ווקר בוש התמקדה המחלקה בחינוך יסודי ותיכוני, באמצעות התמקדותה בחוק "אף לא ילד אחד יישאר מאחור".
ב-23 במרץ 2007 חתם הנשיא ג'ורג' ווקר בוש חתם על חוק נוסף, שהעניק לבניין המטה של המחלקה את השם בניין לינדון ביינס ג'ונסון של מחלקת החינוך.
מערכת החינוך האמריקאית

בשונה ממערכות החינוך במדינות אחרות, מערכת החינוך של ארצות הברית איננה ריכוזית, והממשלה הפדרלית ומחלקת החינוך לא מעורבים באופן מהותי בקביעת חומרי הלימוד או התקנים החינוכיים. דברים אלו נמצאים באחריותן של המדינות והרשויות המקומיות.
מערכת החינוך האמריקאית > אחריות מדינתית ומקומית

בארצות הברית, מערכת החינוך מתנהלת בעיקר ברמה המדינתית והמקומית, כאשר כל מדינה אחראית על בניית והפעלת מערכות החינוך שלה. רשויות החינוך המקומיות, בתי הספר הציבוריים והמוסדות הפרטיים ממלאים תפקידים מרכזיים, הכוללים:
הקמת מוסדות חינוך: מדינות וקהילות אחראיות להקמת בתי ספר ציבוריים, מכללות, ואוניברסיטאות, תוך התחשבות בצרכים המקומיים והאזוריים.
פיתוח תוכניות לימודים: רשויות החינוך המקומיות בשיתוף פעולה עם המדינות קובעות את תוכני הלימודים והסטנדרטים החינוכיים, בהתאם לדרישות החוק והמדיניות של כל מדינה.
הגדרת דרישות קבלה וסיום: המדינות קובעות את הקריטריונים להשלמת תעודת בגרות (High School Diploma) ותארים מתקדמים במוסדות השונים, כולל דרישות מינימום להישגים אקדמיים.
מערכת החינוך האמריקאית > אחריות מדינתית ומקומית > מימון מערכת החינוך

מבנה המימון של מערכת החינוך בארצות הברית משקף את הדגש על אחריות מדינתית ומקומית. בשנת הלימודים 2012–2013, מתוך סכום כולל של כ-1.15 טריליון דולר שהושקעו בחינוך בכל הרמות:
מקורות מימון עיקריים:
מדינות ורשויות מקומיות: כ-92% מהתקציב לחינוך היסודי והעל-יסודי הגיע ממקורות מדינתיים ומקומיים.
מגזר פרטי: חלק מהמימון נתרם על ידי מוסדות פרטיים, ארגונים פילנתרופיים, ותשלומי שכר לימוד בבתי ספר פרטיים.
מערכת החינוך האמריקאית > אחריות מדינתית ומקומית > השפעה על איכות החינוך

השקעת המדינות והרשויות המקומיות מאפשרת להן לקבוע סדרי עדיפויות בהתאם לצרכים הספציפיים של הקהילות שלהן. הדבר מתבטא בפערים גדולים באיכות החינוך בין מדינות ואזורים שונים, שכן רמות המימון נגזרות פעמים רבות מרמות ההכנסה המקומית ומהיכולת הכלכלית של כל אזור
מערכת החינוך האמריקאית > אחריות הממשלה הפדרלית > היקף התרומה הפדרלית

הממשלה הפדרלית מספקת רק כ-8% מהתקציב הכולל לחינוך היסודי והעל-יסודי. התרומה הזו מתפרשת על פני מספר תוכניות פדרליות שמטרתן לסייע בנושאים שבהם המדינות והרשויות המקומיות מתקשות לעמוד בכוחות עצמן.
מערכת החינוך האמריקאית > אחריות הממשלה הפדרלית > דוגמאות לתוכניות פדרליות

משרד החינוך הפדרלי (ED): מספק מענקים ותמיכה לבתי ספר ואזורים מוחלשים, במיוחד במסגרת תוכניות כמו Title I שמסייעות לתלמידים מאוכלוסיות מוחלשות.
תוכנית "הד סטארט" (Head Start): מנוהלת על ידי משרד הבריאות והשירותים האנושיים, התוכנית מספקת חינוך לגיל הרך לילדים ממשפחות בעלות הכנסה נמוכה, יחד עם שירותי תזונה ובריאות.
תוכנית הארוחות בבתי הספר: מנוהלת על ידי משרד החקלאות, התוכנית מספקת ארוחות חמות ובעלות נמוכה או חינם לילדים ממשפחות בעלות הכנסה נמוכה.
מערכת החינוך האמריקאית > אחריות הממשלה הפדרלית > מטרת התרומה הפדרלית

הממשלה הפדרלית פועלת כמערכת תגובה למצבי חירום, ממלאת פערים במימון המקומי והמדינתי כאשר מתעוררים צרכים קריטיים. המטרה היא למנוע פגיעה באוכלוסיות מוחלשות ולתמוך בנושאים בעלי חשיבות לאומית, כמו חינוך מדעי, זכויות אזרח והבטחת גישה שוויונית לחינוך.
תחומי אחריות

תחומי האחריות של מחלקת החינוך של ארצות הברית כוללים בין היתר:
חיזוק המחויבות הפדרלית לספק הזדמנויות חינוכיות שוות לכל אדם, ללא קשר לרקע או נסיבות.
השלמה וחיזוק של יוזמות ממשלות המדינות, מערכות החינוך המקומיות, מוסדות פרטיים, ארגונים קהילתיים והורים לשיפור איכות החינוך.
עידוד מעורבות מוגברת של הציבור, הורים ותלמידים בתוכניות החינוך הפדרליות ליצירת שיתוף פעולה לשיפור המערכת החינוכית.
שיפור איכות ורלוונטיות החינוך באמצעות מחקרים פדרליים, הערכות והפצת מידע.
הגברת התיאום והאינטגרציה של תוכניות החינוך הפדרליות לשם יעילות והשלמה.
שיפור ניהול הפעילויות החינוכיות הפדרליות לשימוש מיטבי במשאבים והשגת השפעה מרבית.
הבטחת אחריותיות גבוהה יותר של תוכניות החינוך הפדרליות כלפי הנשיא, הקונגרס והציבור, תוך שקיפות ושאיפה לתוצאות חינוכיות מיטביות.
מבנה המחלקה

תת-הסוכנויות שלהלן (ידועות בתור רכבי משרד ניהוליים) קיימות במחלקת החינוך:
משרד מזכיר החינוך של ארצות הברית (OS)
משרד התקשורת וההשגה (OCO)
משרד התכנון, הערכה ופיתוח מדיניות (OPEPD)
משרד היועץ הכללי (OGC)
משרד המפקח הכללי (OIG)
מוסד למדעי החינוך (IES)
מאגר מידע ERIC
משרד זכויות האזרח (OCR)
משרד קצין הפיננסים הראשי (OCFO)
משרד המנהלה (OM)
משרד קצין המידע הראשי (OCIO)
משרד החקיקה וענייני הקונגרס (OLCA)
משרד סגן המזכיר (ODS)
המשרד לענייני חינוך יסודי ותיכוני (OESE)
יוזמת הבית הלבן למצוינות חינוכית לאמריקנים ממוצא היספני
המשרד לבתי ספר בטוחים וחופשיים מסמים (OSDFS)
המשרד לרכישת השפה האנגלית, הגברת השפה והישגים אקדמיים עבור תלמידים המתקשים באנגלית (OELA)
המשרד לענייני חינוך מיוחד ושיקום (OSERS)
משרד היוזמה והחידוש (OII)
משרד תת-מזכיר החינוך (OUS)
המשרד לענייני חינוך על-תיכוני (OPE)
יוזמת הבית הלבן לענייני מכללות שחורות היסטוריות ואוניברסיטאות
יוזמת הבית הלבן לענייני מכללות שבטיות ואוניברסיטאות
המשרד הפדרלי לסיוע לתלמיד (FSA)
המשרד למקצועיות וחינוך מבוגרים (OVAE)
הערות שוליים

↑  Federal Role in Education | U.S. Department of Education, www.ed.gov (באנגלית)
↑  Mission of the U.S. Department of Education | U.S. Department of Education, www.ed.gov (באנגלית)
| --- | --- |
בקרת זהויות :  NLI: 987007269266205171  GND: 4324682-5  ISNI: 0000 0001 2176 2483  LCCN: n78009820  SELIBR: 116350  VIAF: 157083478   WorldCat (עם VIAF): 157083478
נלה הנסיכה האבירה

| --- | --- |

לוגו הסדרה בעברית
 סוגה:  אנימציה הרפתקאות פנטזיה
 יוצרים:  כריסטין ריקי
 בימוי:  ג'אז האל
 מדבבים:  אקירה גולז, סמנת'ה האן, מייקה גורסוי, מת'יו גמליי, קובי פרומר, טיי ג'ונס, רבקה סולר
 מדבבים בעברית:  תהל שהם, לורן סביר, נדב לוי, קובי ליקורמן, שיר כהן, אלי לולאי, רונה בקרמן, מייה קדוש, גולן קרוס
 ארץ מקור:  אירלנד אירלנד ארצות הברית ארצות הברית
 שפות:  אנגלית
 מספר עונות:  2
 מספר פרקים:  60
 הפקה
 מפיק:  אמה פרננדו
 מפיקים בפועל:  קת'ל גפני גילן היגינס דרה אוקונל
 חברת הפקה:  Brown Bag Productions Nickelodeon Animation Studio
 מוזיקה:  Gabriel Mann, Jeannie Lurie 
 אורך פרק:  22 דקות
 שידור
 רשת שידור:  ניקלודיאון ניק ג'וניור
 רשת שידור בישראל:  ניק ג'וניור ישראל
 פורמט (תמונה):  (1080i (16:9 HDTV
 תקופת שידור מקורית:  6 בפברואר 2017 – 21 ביולי 2021
 תקופת שידור בישראל:  7 במאי 2017 – 13 במאי 2020
 קישורים חיצוניים
 אתר הסדרה
 דף התוכנית ב-IMDb
 
נלה הנסיכה האבירה (באנגלית: Nella the Princess Knight) היא סדרת אנימציה אירית-אמריקאית שנוצרה על ידי כריסטין ריקי. הסדרה החלה את שידוריה בארצות הברית ב-6 בפברואר 2017 ובישראל ב-7 במאי 2017.
הסדרה חודשה לעונה שנייה ב-24 במאי 2017.
בישראל העונה השנייה לא שודרה עד סופה כמו בארצות הברית, אז לכן היא הסתיימה בישראל ב-13 במאי 2020.
עלילה

נלה היא נסיכה הרפתקנית בת 8 הנלחמת כדי להציל את נתיני ממלכתה. בדרך היא מסתייעת בחברה הטוב ביותר, טרינקט, חד קרן מדבר ובעל חיבה לאופנה.
דמויות ומדבבים

| דמות | מדבב באנגלית | מדבב בעברית |
| --- | --- | --- |
| נלה | אקירה גולז | תהל שהם |
| טרינקט | סמנת'ה האן | לורן סביר |
| סר גרט | מייקה גורסוי | נדב לוי |
| רם | מת'יו גמליי | קובי ליקורמן |
| בליין | קובי פרומר | שיר כהן |
| אבא מלך | טיי ג'ונס | אלי לולאי |
| אמא מלכה | רבקה סולר | רונה בקרמן |
שידור

| עונה | עונה | מספר פרקים | תקופת שידור מקורית> שידור ראשון | תקופת שידור מקורית> שידור אחרון | תקופת שידור בישראלישראל> שידור ראשון | תקופת שידור בישראלישראל> שידור אחרון |
| --- | --- | --- | --- | --- | --- | --- |
|  | 1 | 48 | 6 בפברואר 2017 | 2 בנובמבר 2018 | 7 במאי 2017 | 2018 |
|  | 2 | 20 | 21 בנובמבר 2018 | 21 ביולי 2021 | 5 במאי 2020 | 13 במאי 2020 |
הערות שוליים

↑  Anahita Tabarsi (13 בינואר 2017). "Nella the Princess Knight Premiering February 6th on Nickelodeon!". Brown Bag Films. נבדק ב-19 בינואר 2017. {{cite web}}:  (עזרה)
↑  מאי בערוצי ניקלודיאון אפי טריגר באתר Pop Tarts בתאריך 29 באפריל 2017
↑  More preschool renewals, SpongeBob for Nickelodeon באתר Kidscreen
ניקוי יבש

טטרהכלורואתילן ממס אורגני המשמש לניקוי יבש
בחזית המכונה משמאל ניתן לראות את משך הזמן שנותר עד לסיום הכיבוס. מאחורי המכונה יש חביות עם חומרים כימיים
ניקוי יבש הוא תהליך של ניקוי בגדים או בדים המתבסס על ניקוי בעזרת ממס אורגני במקום מים. הממס בו משתמשים בדרך כלל הוא טטרהכלורואתילן (Perchloroethylene או בקיצור Perc במינוח התעשייתי). ניקוי יבש נדרש לאריגים שיינזקו אם ינוקו באמצעות מים, סבון ודטרגנט. ניתן לעשות ניקוי יבש גם לבדים עדינים שעלולים להיפגע במכונת כביסה אך קשה לעשות להם כביסת ידנית מפאת גודלם. ניקוי יבש נקרא כך כי אינו משתמש במים במהלך הניקוי, אלא בממסים אורגניים שכונו פעם "ממסים יבשים". יתרונם של הממסים "היבשים" שאינם מתפיחים את סיבי האריג ואינם גורמים לשינוי ממדים של האריג לאחר הכיבוס, דבר המתבטא בקימוט והתכווצות האריג לאחר יבושו.
היסטוריה

הניקוי היבש הומצא בידי תומאס ל. ג'נינגס (באנגלית: Thomas L. Jennings; 1 בינואר 1791 - 13 בפברואר 1856) שהיה ממציא, סוחר, יזם ופעיל למען ביטול העבדות בניו יורק.
ג'נינגס היה חייט שמאוחר יותר פתח עסק לניקוי יבש בניו יורק[דרוש מקור]. בתקופתו כחייט, לקוחותיו התלוננו לעיתים קרובות על כך שהבגדים שלהם נהרסים בגלל כתמים, והדבר גרם לו להתנסות בכימיקלים שונים שיכולים להסיר כתמים מבלי לפגוע בבד. כך, הגיע בסופו של דבר לתוצאה טובה, ובשנת 1821 אף רשם פטנט על ההמצאה - שהייתה לפטנט הראשון שנרשם בידי אפרו-אמריקאי.
ניקוי יבש משתמש בממס ללא מים כדי לנקות בגדים מוכתמים. פוטנציאל הניקוי בעזרת ממס המבוסס על נפט התגלה בשנת 1855 על ידי צרפתי בשם ז'אן-בטיסט ז'ולי (Jean Baptiste Jolly) שהיה בעליה של סדנת צביעה לבדים. הוא גילה שמפת השולחן שלו התנקתה כאשר המשרתת שפכה עליה בטעות קרוסן מעששית. לאחר מכן הוא פתח שירות לניקוי בגדים באופן זה, הוא קרא לשיטה זו: “nettoyage à sec”, ניקוי יבש.
שיטות הניקוי היבש המוקדמות השתמשו בממס המבוסס על בנזין וקרוסין. דליקות שנגרמו עקב השימוש בחומרים דליקים אלו (בשילוב עם בדי הבגדים), גרמו בשנת 1924 לוויליאם ּּּּּּּּּּּּּּּּג׳וסף סטודארד שעבד בניקוי יבש באטלנטה, לפתח שיטת ניקוי באמצעות ספירט לבן שהיה דליק פחות מבנזין וקרוסין. בשנת 1928 החלו להשתמש לניקוי יבש בחומר, שנקרא גם "ממס סטודארד", על שם מפתחו. שיטת ניקוי יבש באמצעות ספירט לבן הייתה השיטה העיקרית לניקוי יבש בארצות הברית, משנות ה-20 המאוחרות של המאה ה-20, ועד לשנות ה-50 המאוחרות של אותה מאה. השימוש בחומרים דליקים לניקוי יבש גרם לשריפות ופיצוצים, וגרם לממשלה לפקח על מכוני הניקוי היבש.
אחרי מלחמת העולם הראשונה, החלו להשתמש בממס כלוריד לניקוי יבש. ממסים אלו היו פחות דליקים מאשר ממסים מבוססי נפט, והיו בעלי כושר ניקוי טוב יותר. מאמצע שנות השלושים של המאה ה-20 החלה תעשיית הניקוי היבש להשתמש בטטרהכלורואתילן (פרכלורואתילן, שנקרא גם Perc) כממס עיקרי. זהו חומר יציב ולא דליק, שמחד הוא בעל כושר ניקוי מצוין ומאידך הוא מספיק עדין לרוב הבדים. מאז שהטטרהכלורואתילן הוכרז כחומר מסרטן פוחת השימוש בו בהדרגה.